Mapungubwe verwelkom die reën | Maroela Media
Bo: Die Limpoporivier in Oktober 2016. Onder: die Limpoporivier in Januarie 2017. Foto: Verskaf.
Die Mapungubwe Nasionale Park is vir die eerste keer in maande weer groen en die Limpoporivier vloei ook weer ná die droogte.
Divhani Maremba, woordvoerder vir SANParke, het gesê daar het tussen November en Januarie meer as 400 mm reën geval (157 mm in November, 184 mm in Desember en 68 mm in Januarie).
“Die vooruitsigte vir die park lyk nou baie rooskleuriger as wat dit ŉ paar maande terug gelyk het,” het Maremba gesê.
Volgens Conrad Strauss, parkbestuurder, het hulle geen diere as gevolg van die droogte verloor nie, maar dit was vir seker ŉ moontlikheid indien die droogte sou voortduur. “Ons is baie verlig om die rivier so te sien vloei en die park wat so mooi groen is,” het Strauss gesê.
Alle dank en eer aan ons Skepper .
Die beste nuus van die dag!!! Dankie Maroela……
Ek was daar in my tent op die 26ste November toe daar 70mm geval het!
Dankie vir die reen Here. Kan ons asseblief nog kry? Amen